經數:一七三九

經名:新華嚴經論卷第三十三

頁數:九五一

上      欄

以頌請法自利利他分. 其此一段三十四行

頌中. 初四行頌自嗟生死苦因已下. 有三十

行頌. 是歎文殊師利菩薩德. 及請法門分

隨文釋義者. 如初一段中四衆來集. 經云. 無

量大衆從其城出及其列數但言五百者. 此

明約能發菩提心以五位十波羅蜜. 成其數不

從人爲數. 以五位修行中十波羅蜜互體有

百爲一中有十故. 且如檀波羅蜜爲主. 餘九

爲伴. 戒波羅蜜爲主. 餘九爲伴. 忍波羅蜜

爲主. 餘九爲伴. 皆倣此. 如是百波羅蜜. 於十

住十行十向十地十一地昇進見道治惑習氣

深淺上隨行名殊. 安立五百若約普賢行. 總

該法界無盡刹海. 卽有不可說不可說佛刹

微塵數諸波羅蜜. 今且但約五位中. 一位有

百波羅蜜. 五位五百. 前言一萬龍皆發菩提

心者. 卽明萬行圓滿. 須達多者. 此世善給. 施

無依□者. 亦名給孤體. 婆須達多者. 此云財

施. 日有善行. 如是四衆幷一萬龍. 發菩提心.

衆數有五衆. 如龍衆及五百優婆塞五百優

婆夷. □是居世俗流. 信心純厚. 童子童女皆

是二十已下. 年未弱冠. 無染世欲. 淸信男女.

名曰童子童女. 年幼創啓初心. 歸法流而受

敎. 名曰童子童女. 童者創□也. 立下里爲童.

爲年居未長立志德於閭里之間. 號曰童子.

年居長者能有淸淨信心. 但云淸信士女. 已

上列衆. 但隨名下義. 是所修之德. 或以形貌

立名. 如大智居士女. 以父之號故約德立名.

餘准知之. 經云. 威光赫□者. 明文殊師利身

中      欄

色盛明映於大衆. 如文殊師利觀察善財名

字因緣以初入胎時於其宅內自然出七寶樓

閣者. 此從因感果不可無因而有報生. 明先

世信心能信自心是具足白淨無垢法身及無

依住普光明智以爲信種. 名之爲胎. 如信位

中普光明殿說金色世界不動智者. 是以白

淨無垢法身. 名爲金色世界也. 普光明智號

爲不動智佛爲本無性可動故. 卽今號無明

者. 是爲往世信此自心無明及一切衆生無

明. 總是一切諸佛法身淸淨智種. 以此信心.

名之爲胎. 以此信胎生於世間. 報得七寶樓

閣. 此信時以智慧觀照力之所成就. 云七寶

及七伏藏者. □約七種助道分之所報生. 已

下七數例然. 處胎十月者. 於信心中. 行十波

羅蜜. 世法滿也. 誕生者出世智生也. 形體支

分端正者. 以八正道法之所成就故. 宅中自

然而有五百寶器種種諸物自然盈滿諸寶器

中間映相嚴者. 明於先世信種之中信佛因

果五位行門十波羅蜜五百行門七覺八正用

異萬行始終因果總在信中之所報得. 是今

生以此信還能發心. 不離一生. 一百一十城

之法門. 一時頓印無虧. 信處成一百一十之

法門. 不出娑羅之林. 而身遍遊諸國. 只爲

塵含法界性自如然智該三世古今一念. 此

乃約法界實. 然不依凡情虛妄. 餘義向下對

文方明. 此已約因辨名約報辨因竟. 經云. 又

此童子已曾供余過去諸佛深種善根信解廣

大者. 明往世信種今生信滿. 爾時文殊師利

菩薩已下. 所謂一切佛積集法者. 明積集十

下      欄

波羅蜜四攝四無量三十七品助道之分五位

加行一百一十城之法門. 一百一十城之法

門者. 以五位中有五十箇所修之因果. 卽如

前十住中十箇慧菩薩. 是卽十箇佛果. 同號

爲月者是. 如是十行中十林菩薩十眼佛等

十□向中十幢菩薩十妙佛等. 如是十地十

一地. 皆依此十□向中菩薩佛因果. 如是五

位五十重因果上. 各具進修因果. 分爲一百

不離根本三世諸佛□常法界體中十波羅蜜

爲一百一十. 以初從十住之中. 以方便三昧

顯發法身根本智慧. 乘法界乘行普賢行. 以

治習氣安立次第. 治惑習氣差別之門. 以此

一百箇因果. 以爲治惑習之昇降次第. 十箇

波羅蜜下理智悲願之因果. 卽是法界體中

普賢常爾之行. 與一切發菩提心者. 以爲履

踐之跡故 . 是故名乘如來乘直至道場. 以初

發心卽乘法界中文殊普賢體用理智大悲願

行門故. 卽道場本之體用也. 已下善財童子

善知識五十三人. 是入道五位中行相故. 明

前五位但說其法. 恐迷其行今此文殊師利

菩薩. 欲令善財起心法之樣. 重明前菩薩五

位中行相法則令其後學者倣之故. 安立此

五十三人. 成一百一十重之因果門故. 明於

法界體中. 安立文殊爲法身佛根本智. 普賢

爲差別智. 彌勒佛是此文殊普賢理行中無

作之果. 以此三法. 成一法界體用自在無□

之門. 遍與五位中五十箇菩薩. 以爲因果. 還

如前以法界體中十波羅蜜爲所乘之行. 隨

其勝進中五位上五十重波羅蜜. 皆有因果.

經數:一七三九

經名:新華嚴經論卷第三十三

頁數:九五二

上      欄

如是五十善知識中一中有二. 五十中有百.

通法界中本常行十波羅蜜. 爲一百一十. 文

殊普賢彌勒佛果. 此三法但爲一法界無功

用中大用自在門. 但與一切勝進菩薩作因

果以明勝進之功. 然自無因果故. 猶如帝王

自無階品. 但如威德自在. 而與一切官屬. 隨

有功者而作階品故. 問曰. 何故在此取彌勒

佛爲佛果. 何不取毘盧遮那如來以爲佛果.

答曰. 明毘盧遮那是已成之果. 彌勒是當來

之佛果. 明如今毘盧遮那佛所初發菩提心.

一念成當來彌勒佛果契會相應. 故同於彌

勒樓閣之內. 會三世時劫日月. 總一時故. 明

以根本智印印三世古今無前後故. 經云. 積

集法說一切佛相續法乃至說一切佛次第

法. 總如上釋說. 一切佛衆會淸淨法. 明一切

佛衆會皆同一淸淨故. 身土衆會不相障□.

重重重重以相映徹故. 自餘如文自具. 如此

三十四行頌. 初四行頌. 自嘆生死由三有爲

首輪□諸苦生老不休. 已下有三十行頌. 明

善財歎文殊德幷及請法. 三有爲城郭者. 明

善財自嘆居三有中自固其身不出如處城

郭. 三有者. 欲界有 . 色界有. 無色界有. 此三

有身一切衆生不能出離. □慢者. 非禮爲□.

輕他曰慢. 又有七慢. 慢. 過慢. 慢過慢. 不如

慢. 增上慢. 我慢. 邪慢. 諸趣者. 所謂見趣戒

趣. 又有三趣. 邪定趣. 不定趣. 正定趣. 又有

四惡趣. 又人天五戒十善趣. 又二乘厭苦出

世間趣. 大乘菩薩淨土趣. 一乘菩薩智悲圓

會未自在趣. 如是等諸趣. 隨善惡言之. 皆是

中      欄

門戶所入之業. 愛水爲池塹者. 以愛能津潤

生死故. 如池塹. 愚癡者. 能迷眞諦號曰愚癡.

凡夫有八萬四千. 十地菩薩有二十二種隨

位不了愚癡. 若隨五位上一百一十種愚癡

若了. 成一百一十種解脫. 貪□火熾然者. 三

界煩惱以貪. 爲十使之首. □爲瞋之眷屬. 無

明爲總. 覆慢爲輕. 自輕他. 疑與五見俱能障

道. 共成生死之因果. 疑亡見謝智乃現前. 十

使之中. 疑與五見俱能障聖道. 貪瞋癡慢能

障修道者行. 若於行中不以道治之. 還於生

死中隨業流轉不得自在. 今以經文略. 言其

貪□二門. 餘八總例其義. 以此貪□二障. 一

切善根不生故. 如火熾然. 魔王作君主者. 所

謂四魔. 陰魔. 煩惱魔. 天魔. 生死魔童. □依止

住者. 所謂覆障令心不明. 名爲童□. 貪愛爲

徽纏者. 前因貪起□. 此因貪起愛. 以自纏縛.

徽纏者. 執縛罪人之繩. 諂□爲□勒者. 明樂

虛□被制御故. 疑惑覆其明者. 以於正道生

疑. 趣入. 諸邪道者. 以於無性理智生疑卽邪

道生也. □嫉□盈故者. □有五種. 住處家舍

財物不樂. 稱[&FFFF]#他善. 於法□惜. 不樂與人. 是

爲五. 嫉者. 憎餘勝己. □者. 自縱爲□. 不抱

禮故. 奢者. 不儉也. 如愛□慢嫉□. 但爲下

界五結. 色愛無色愛掉擧無明. 通上界下

界五結. 以如是十使正結四魔. 入於三惡道.

生老病死苦不得出世者. 已上善財嘆三界

生死苦因光竟. 已下三十行頌. 歎德請法. 如

文自明. 如是三界煩惱. 初地二地治下界惑.

三地治上二界惑. 四地出三界. 五地習世伎.

下      欄

六地出世慧具足. 七地入生死等三界六道

行行大慈悲. 八地無功用智悲圓. 九地佛用

方滿. 十地普賢行周. 十一地功齊法界理智

□然. 十住法則一分與此十地行門法用相

似. 但勝進不同. 十行但論無染行門. 十□向

中會融悲願. 如下五十三善知識具彰至位

具明. 第二文殊師利知根與法令其成行發

生後學門中. 約立五門. 一明信心已發. 二明

聖者攝受. 三明聖者勸親近善友. 四明善財

請法. 五明文殊指授修行所歸

一明信心已發者. 如經云. 善男子. 汝已發阿

□多羅三□三菩提心者. 是此信心菩提入

位菩提. 以三昧行方能顯得理行. 相顯業習

純明

二明聖者攝受者. 經云. 爾時文殊師利菩薩

如象王□者. 是攝受義. 如大聖無方智圓形

遍隨根對現不背衆生一切衆生如應見者.

皆悉下面時諸衆生各不相知. 但謂聖者獨

與我語. 今言文殊師利見善財所請如象王

□者. 是知根採顧攝受與法故. 三明聖者勸

親近善友者. 經云. 善男子. 親近供養諸善知

識是具足一切智最初因緣. 是故於此勿生

疲厭. 此一切智是菩提心無所得. 因此而現

名根本智. 以無所得爲體. 而照現萬法爲

用

四明善財請法者. 經云. 云何學菩薩道. 有十

一問請菩薩道. 問曰. 何故但云心菩薩道. 不

云學菩提心. 答曰. 爲菩提無所得無所修無

所學無所行. 是故但心菩薩道學菩薩行. 然

經數:一七三九

經名:新華嚴經論卷第三十三

頁數:九五三

上      欄

菩提心自□明現. 如下妙[&FFFF]#山上得憶念諸

佛智慧光明門者. 明託事表法. 以艮爲山. 爲

止. 以約止心無念. 妄想不生正慧現前. 名爲

憶念. 以正慧與一切諸佛無相妙理合故. 以

此無相正慧現前普照心境. 身邊等五見總

亡萬境虛寂. 見亡業謝. 名曰光明. 故言憶念

諸佛智慧光明門. 此明三昧禪定是方便行.

能顯理智體用二門. 圓周自在. 乃至不可說

三昧. 總是現正智之方便行故. 如十波羅蜜

中唯智波羅蜜. 是無功用自在之果. 餘九波

羅蜜. 是助顯之行. 從初發心住. 十十互參. 如

鍊眞金轉轉明淨. 而令成就種種莊嚴. 業亡

智滿. 行周入因陀羅網法門. 方可稱法界. 功

堪任運. 從初發心住. 皆以菩提心無作用. 無

所修無所行爲體. 而心修學普賢一切無盡

行門. 以此但心菩薩道學菩薩行. 無作菩提

隨行自明. 以行行之中常有禪波羅蜜助顯.

體用理智轉令明白自在故. 大意初發心住

以無念無作三昧加行方便. 助顯菩提. 以

菩提無體無性. 與一切諸行作無住之緣. 以

此心菩薩諸行. 以諸行卽菩提無體性故. 若

於行外別修菩提. 聲聞緣覺及空觀菩薩菩

提. 非一乘文殊普賢理智萬行悲願自在菩

提. 以是如來對權敎菩薩. 說諸行無常是生

滅法. 以權敎菩薩修行. 法明空觀破三界有.

如來對此說諸行無常. 未明三界諸有卽菩

提用故. 以此一乘實敎菩薩. 但心菩薩道行

菩薩行. 卽菩提用. 明理智體用總該不別心

也. 若也別心菩提卽體用各別二見□存. 不

中      欄

名乘不思議乘故. 是故但心菩薩道無別菩

提也. 以明菩提無心無發心無所行無處所

無間無答無得無證. 行一切行具普賢道. 無

行無修. 是菩提大用圓滿故. 但心菩薩道學

菩薩行故. 始可得名初發心時便成正覺

五明文殊師利指授修行所歸者. 經云. 善男

子. 於此南方有一國土. 名爲勝樂. 其國有山

名曰妙[&FFFF]#. 於彼山中有一比丘. 名曰德雲者

是也. 又於此知根與法令其成行發生後學

門中. 直至經末. 長科爲八段

一從爾時文殊師利如象王□已下. 至爾時

文殊師利菩薩說此頌已. 幷頌. 有二十二行.

明文殊師利勸發善財童子親近善知識. 明

趣入十住以定會理契眞門. 卽妙[&FFFF]#山上德

雲比丘所得憶念諸佛智慧光明門. 是以次

向下至王女慈行童女. 有十箇善智識. 總是

十住位中善知識也. 從此妙[&FFFF]#山已下約立

七門

一從信趣入十住以定會理契眞門. 十住品

是. 二依眞發起諸行門. 卽善見比丘幷已下.

共有十善知識. 是十行品是

三理智大悲願行會融門. 卽從□香長者靑

蓮花等. 已下十善知識. 是十□向品是. 四蘊

修悲智成德門. 卽夜神婆珊婆演底幷已下

共有十善知識. 是十地品是

五悲終起智成佛門. 卽佛母摩耶夫人幷下

共有十善知識. 是十定品已下共有十品是.

六修行已滿佛果門. 卽慈氏如來. 是如來出

現品經是

下      欄

七法界自在無功大用如因陀羅網互參圓融

門. 無功法界大用. 是法界品是. 明總法界該

括所收. 如是五十三善知識起此行門. 方便

令發菩提心者識其五位進修行門. 令易解

故. 前雖法說在行恐迷. 是故令善財重起行

門. 表行令學者不錯謬故. 第一從信趣入十

住以定會理契眞門中. 從爾時文殊師利菩

薩如象王□已下. 至願學普賢乘幷頌有二

十二行經. 於此段中分爲四段

一爾時文殊師利菩薩如象王□已下. 至是故

於此勿生疲厭. 有五行經. 明文殊師利稱歎

善財發菩提心勸親近善知識勿生疲厭分

二善財白言已下. 至云何令普賢行速得圓

滿. 有五行半經. 明善財請問十一問菩薩所

行分

三爾時文殊師利菩薩已下. 可有一行經. 明

文殊師利說頌[&FFFF]#歎善財分

四正申其頌. 云若有諸菩薩不厭生死苦則

具普賢道一切無能壞者. 明以生死苦爲菩

提卽無所壞若離生死苦修菩薩行發菩提心

卽有所壞. 何以故. 卽有生死涅槃染淨二障

所壞. 卽有是非二見斷常所壞. 又云若入方

便海安住佛菩提能隨導師學當成一切智

者. 明以大願大悲萬行海爲方便方可安住

佛菩提. 若於一切法一切行. 一法不明. 一行

不行. 卽菩提心不得圓滿. 以菩提心無障□

無體性. 一法一行上有取有捨. 卽有障□但

以法界普光明智印印之. 無法不徹. 以此但

心菩薩行滿. 卽菩提心圓滿. 以菩薩行與菩

經數:一七三九

經名:新華嚴經論卷第三十四

頁數:九五四

上      欄

提心無一不俱無合散故. 二俱不可得故. 如

是而行菩薩行故. 生死涅槃二俱不可得故.

住於生死安住涅槃. 如是修行一切菩薩行.

長大慈大悲大願. 滿普賢道故. 自餘如文自

明. 又第一從信趣入十住以定會理契眞門

中. 從爾時文殊師利菩薩說此頌已下. 至德

雲比丘當爲汝說. 有十二行半經. 分爲五

段

一從爾時已下. 有兩行半經. 明文殊師利歎

善財發無上菩提心分

二善男子已下. 至倍更爲難. 有兩行經. 明歎

善財心善知識倍更爲難分

三善男子已下. 至應決定心眞善智識. 有一

行經. 明心一切智應決定心眞善知識分. 四

善男子已下. 至勿見過失. 有兩行半經. 明文

殊師利敎誡善財見善知識勿生厭足勿見過

失分

五善男子已下. 至德雲比丘當爲汝說. 有四

行半經. 約有五法. 一示善知識所居方面. 二

示善知識所居國土. 三示善知識所居處所.

四擧善知識約德立名. 五擧善知識道德堪

能演說何法如文具說

新華嚴經論卷第三十三

新華嚴經論卷第三十四

長者李通玄撰

從此已下七卷. 總是善財善知識. 自此已下

中      欄

十箇善知識是十住門

一示善知識所居方面者. 何故令往南方. 以

明託方隅而表法. 以南爲正. 爲□爲明. 以□

中虛. 以中虛故. 隕爲明爲日. 爲九天. 在身

爲頭爲目爲心. 心達虛無智日自明故取之

像表其道也. 是故經云. 明鍊十方一切儀式

主方神. 方者法也. 但取其法大像無方如日

行於天明麗於地. 智行於空. 明麗於萬物. 無

不知無不明. 取之一法十方混然

二示善知識所居國土者. 南方有國名爲勝

樂者. 爲明理智虛無能淨煩惱. 名爲勝樂

三示善知識所居處所者. 其國有山名曰妙

[&FFFF]#. 無念靜禪名之爲山. 心空智現名之爲妙

理. 淨智明慧能破惑名之爲[&FFFF]#. 以艮爲山. 爲

止. 爲童□. 爲小男. 爲門闕. 以正爲初. 明以

三陽爻生之始. 爲正月. 一下止則正字也. 以

十一月一陽生十二月二陽生正月三陽生故

取. 之爲正月故三. 陽生故以三爲正. 又三

陽生處火生於寅. 以火爲日. 日生於寅. 以日

生於寅. 是明初生處故. 名爲童□小男位故.

取之以像. 表之以法. 以文殊師利居東北方

淸□山者. 取摩竭提國菩提場之東北方. 北

山是此南閻色提菩提場之東北. 是此閻色

提之衆山之王. 以艮爲山故. 萬菩薩於中止

住. 是文殊師利主伴萬行圓滿之侶也. 故以

文殊主法. 身根本智之妙慧. 爲一切諸佛啓

□之師. 有一切處文殊師利. 亦乃一切衆生

皆自有之. 皆從此法初入聖智也. 初生佛家.

與一切諸佛同一智慧解脫知見. 從玆之後

下      欄

學差別智發起願行成大慈悲. 號曰普賢法

界行也. 是故如來取像世間法則用表其法.

令易解故. 卽以勝樂國妙[&FFFF]#山取像. 明其三

陽生處艮以爲止. 以止則明初生故. 以明初

生號曰童□. 亦以文殊師利以發□入聖之

初故. 故號文殊爲童子. 菩薩因化立名故. 以

發起一切衆生. 入無相妙智慧故. 此明以方

便三昧現根本智. 初生一切諸佛智慧家故

故立名也. 故以取像表法. 令學者先以心無

念慮寂靜不動如山王. 無相妙理智慧便現.

自心智慧得解脫. 淸□卽不要身足登山也.

是故十住位於須彌山頂上. 說十箇隨位昇

進佛果. 皆號之爲月同此. 妙[&FFFF]#山德雲比丘

已下十箇善知識. 創從凡得法淸□樂也. 此

明善財擧行用彰十住門. 言妙[&FFFF]#山者. 意明

從定方能顯發自心根本智慧. 如諸佛見萬

法無性萬法無相萬法無依萬法無有本末住

處. 契此法已. 名爲住佛所. 住方得見亡業

謝. 生聖智流中. 學差別智. 成就法界無限普

賢大用. 廣化無盡一切法界衆生. 皆使入於

根本智之知見故. 亦可凡初學先入山樂靜方

學定心用現正智. 亦是方便. 亦可得名勝樂

國妙[&FFFF]#山也. 以心離俗境樂山寂靜亦是勝

樂義. 引凡方便種種利生. 但不住其中也

四擧善知識約德立名. 名爲德雲者. 以德雲

能雨法灑潤衆生令得淸□之義. 比丘者. 此

云滅諍. 以滅有無是非煩惱之諍. 故云滅諍.

以身邊等五見及有無二見能障道故. 先須

以無念無思三昧止之正智方現. 故云滅諍.

經數:一七三九

經名:新華嚴經論卷第三十四

頁數:九五五

上      欄

故以妙[&FFFF]#山表其比丘三昧行. 智現定亡寂

用自在. 方能說敎以潤童□. 名爲德雲. 故居

艮爲□位. 以止是潤生啓明之. 初以比丘德

雲居山之頂. 取像表法. 明此位從信心凡夫.

創始以三昧加行啓□. 入聖位中. 十住之首

至法頂故. 與無相妙智慧會處. 號爲妙[&FFFF]#. 以

妙智慧能說敎處潤益含生號名德雲. 修學

如是方便現其自心正智現前. 其妙[&FFFF]#山德

雲比丘之義. 總在己躬. 乃至文殊普賢佛果.

總皆自有. 以方便三昧理智現前利衆生行.

行之. 卽是一. 如經具明. 此明於法界品中妄

立如是五位行門. 明五位方便修行行門總

以法界佛果爲體. 以法界普光明根本智具

普賢差別智爲大用故. 始終本末不移此也.

以進修生熟處安立諸位. 起一百一十城之

法門. 總共同一十波羅蜜行. 一三十七道品

一四攝四無量心. 總別同異成壞六門在其

中也. 以智照之可見. 一百一十城義如前福

城東已釋訖

五擧善知道德所能者. 此善知識堪說示

菩薩行之加行. 具普賢行五位門戶. 是故文

殊令善財問德雲比丘. 云何學菩薩行. 云

何修菩薩道. 乃至云何於普賢行. 疾得圓滿.

德雲比丘當爲汝說. 此是入十住之初心名

初發心住. 又爾時善財童子聞是語已歡喜

踊躍已下至我唯得此憶念一切諸佛境界智

慧光明普見法門. 有三十八行經. 義有十一

門. 一得聞善知識名歡喜. 二頂禮文殊足下

□無數□辭退南行. 三至處心覓德雲比丘.

中          欄

四心經七日. 五見比丘在別山上徐步經行.

六右□三□. 七申請所心. 八德雲歎善財二

種難法皆能發行. 九先擧善財所心十種菩

薩之行. 十自申己德授與善財. 十一我唯得

此憶念一切諸佛境界智慧光明普見法門.

是都結自已當位法門授與善財竟. 已下是

更推勝進前位

一得聞善知識名歡喜者. 經云聞是語已歡

喜踊躍. 擧身離地爲踊. 再踊不已爲躍. 二頂

禮文殊足下□無數□辭退南行者. 頭頂禮

足. 以已之尊高. 至彼之足下. 是敬極之禮也.

□無數□敬順法心辭退南行. 昇進明智

三至處心覓德雲比丘者. 明至勝樂國妙[&FFFF]#

山. 表無染寂靜爲勝樂. 身心不動如山. 是習

定也. 十方心覓是觀也. 是十方觀圓融心境.

使無邊等虛空故

四定經七日者. 明七覺分推心勝進除比掉

心也. 處定曰比. 出定曰掉. 去此二障. 五見比

丘在別山上徐步經行者. 表同其體. 已登山

頂義也. 明初居定. 體猶有定心以七覺支分

推來正覺法身本無定亂體故. 初心有禪可

定. 故云遙見德雲住居別山頂也. 徐步者. 不

居亂體也. 經行者. 表不住淨心也. 定亂兩融

方明契會. 又雖得同十方一切諸佛正覺慧

現前. 自此方堪心菩薩之行成普賢行. 爲明

不住用故. 故云徐步不住定故. 修菩薩行故.

故云經行. 夫修道者. 皆須信心. 之後當須要

以定門以爲方停. 得定之後方堪起十方觀

七覺支觀. 用會心境遍周. 定亂雙融. 身邊見

下      欄

謝始名見道. 方堪修菩薩道. 具菩薩行. 隨俗

多生在眞一念

六右□三□者. 勝進敬順體會心成也. 右□

者. 左尊右卑以自歸已順尊正敎. 三□者. 一

三五七九是陽之位. 二四六八十是陰之位.

陽生陰殺. 以三生義也

七申請所心者  經云我已先發無上菩提心

而未知菩薩云何學菩薩行如是乃至云何於

普賢行速得圓滿

八德雲比丘歎財二種難法皆能發行者.

歎菩提心難發先已發. 菩薩行難修今能行.

云我已發無上菩提心者. 已於文殊師利所

發菩提心. 爲知菩提無證修無所心故. 但心

菩薩方便三昧加行. 其菩提心自然明白無

垢. 猶如空中有雲雲亡其虛空自空. 不復云

心虛空也. 以明但修菩薩三昧觀照以治執

障. 然菩提心無有修作留除之體. 在凡不減

在聖不增. 是故今以妙[&FFFF]#山頂. 以止觀二門

七菩提分助顯方便菩提心自明白. 及至菩

提明白卽菩薩行諸三昧卽是菩提. 不復別

有菩提而自明白. 以明菩薩處於世間修諸

萬行. 世間萬行乃至菩提涅槃性自離故. 以

將此法敎化迷流不了此者. 而令悟達性空無

垢之智. 以淨諸業令苦不生. 名爲大悲. 猶如

化人敎化幻士. 以智觀業. 隨時隨根. 十方等

利. 無心意識. 智幻利生. 以此義故. 但心菩薩

一切諸行. 以明卽行是菩提一切無生滅故.

云我已發無上菩提心者. 以明信心菩提

雖未有三昧加行顯發以知無所修無所心

經數:一七三九

經名:新華嚴經論卷第三十四

頁數:九五六

上      欄

故. 今菩薩行者. 以明方便三昧相印. 方明行

及菩提如實無二. 於此之中不可說言諸行

無常是生滅法. 經云一切法不生一切法不

滅. 若能如是見諸佛常現前. 以是下文. 得見

四維上下十方無數佛等. 爲得此見解故. 如

來於三乘中說諸行無常者. 爲執諸行作實

者說. 非爲大根衆生頓受法界佛乘理智體

用無□者說故. 是故發菩提心者. 須識敎之

權實. 可以堪發大心. 問曰. 何故不於文殊師

利一箇善知識邊心法. 豈不足耶. 何故須經

歷五十三善知識處心菩薩行也. 答曰. 明治

習氣之淺深. 修差別智之廣狹. 大慈悲之厚

薄. 攝化之多少. 以此安立五位修行法則. 隨

位善知識五十三人. 一百一十因果. 總別同

異成壞之相. 令進修法界不謬. 不滯其功. 不

[&FFFF]#其行故. 從此妙峰山. 以方便三昧加行因

緣. 顯自法身自體淸淨本無依住. 普光明智

與菩薩行寂用無二門已下諸位以普光明智

用修差別智. 及治習氣. 幷以大願起悲智門

長養大悲行周法界. 如下具明一一次第

九德雲先擧善財所心十種菩薩之行者. 從

所謂心菩薩行已下. 總有十種菩薩行. 是總

擧十住十十行十十□向十. 十地十十一地

十. 如是五位中各十十. 總在此十種菩薩行

中. 且如初第一所謂心菩薩行者向十住中.

配初發心住. 以檀波羅蜜門爲主. 餘九爲伴.

以方便三昧爲檀行體. 能捨一切法故. 二心

菩薩境界者. 配治地住. 以戒波羅蜜爲體. 餘

九爲伴. 以法身根本智爲戒體. 大悲及差別

中      欄

智爲用. 如海雲比丘所觀察大海見佛出興.

達十二緣生成根本智. 便以差別智說普眼

經. 及十王是悲智之行. 如下至位方明. 此同

十地中第二地治欲界惑. 三心菩薩出離道

者. 配修行住. 此同十地中第三地. 修上二界

禪超彼禪定位故. 治上二界惑. 如此修行住

中第三善知識. 於海岸國善住比丘. 在於虛

空中來往經行. 明得不住三界及禪定. 得智

自在故. 十王恭敬者. 明智悲□濟不偏修故.

至位方明. 此以忍波羅蜜爲體. 餘九爲伴. 此

明三界惑盡是出離道故. 四心菩薩淸淨道

者. 如十住中第四生貴住及十地中第四地.

三界心盡出世智現前. 方學世間文字句義

智. 五住五地方滿. 六住中如海幢比丘得離

出入息. 寂滅神通化身周遍十方. 如是十種

所心所修菩薩道一中. 十十之行五位齊彰.

一一如上配之. 於中意肉文義炳然. 不悟讀

之虛談且過. 一一須得其意.  如十住法. 與後

位及十地作樣. 已後諸位倣此規模慣習已

終. 方依初法. 十自申己德授與善財者. 經云.

善男子. 我得自在決定解力信眼淸淨智光

照. 曜普觀境界離一切. 障善巧觀察普眼明.

徹具淸淨行往詣十方一切國土. 恭敬供養

一切諸佛. 此明擧本果法令凡信樂修行從

初發心修行慣習十地功終. 方依此初時本

樣果法也. 還以法界中時不遷智不異慈悲

不異願行不異之所成就. 以於法界大智無

延促中修行故. 不如情解. 有修行者[&FFFF]#作延

促. 時分修學. 應須善觀法界體用. [&FFFF]#如世情

下      欄

作一刹那計作三僧祇計. 如法界中都無脩

短遠近故. 以此解行如法修行. 於諸境界善

照生滅. 令使執盡而成智之大用. 於自心境

[&FFFF]#浪攝持. 但知放蕩任性坦然. 習定觀照執

盡智現. 生滅自智業垢自淨. 會佛境界同如

來心. 佛見自會非由捉□. □作別潔令心狂

惑. 但自明心境見融執業便謝見亡執謝. 一

切萬法本自無瘡. 智境朗然名爲佛國也. 無

煩强生見執. 永自比淪. 自作自女非他能與

十一自此善男子我得自在決定信解力已下

至善男子我唯得此憶念一切諸佛境界智慧

光明普見法門. 有十九行半經. 明普見十方

一切諸佛又諸國土境界無□門. 是此位中

之果也. 此明本來如是佛境淸淨. 比來妄作

客塵. 今從文殊師利所得決定信眼. 以止觀

二門七覺支分. 至此眞境. 契會無差別. 普見

一切衆生心境及以自心本來解脫佛國. 此

名初發心住. 以自心會佛所住故. 以檀波羅

蜜爲主. 餘九爲伴. 自此已下但有所見佛及

佛境界. 總是位中之果也. 自此已下. 推功前

位. 治地住中已下. 一一善知識邊. 皆有本位

昇進二門. 第二治地住善知識名字法門. 如

下一初[&FFFF]#進門中. 從豈能了知諸大菩薩無

邊智慧淸淨行門已下至辭退而去. 有三十

八行半經. 是推德勝進分. 於此段中約分四

段. 一豈能了知諸大菩薩無邊智慧已下至云

何能知能說彼功德行有二十九行半經. 明

仰推勝德令善財進修分. 二南方有國名爲

海門. 是示善知識處. 三彼有比丘名爲海

經數:一七三九

經名:新華嚴經論卷第三十四

頁數:九五七

上      欄

雲. 是示善知識名. 四禮德雲足是辭去而昇

進前位. 此明一一位中與十法門令入授十

法門令修. 皆一位有正入本位之果授前位

之因. 已下倣此例然. 初二十九行半經. 明未

申善知識名玄歎其德自推無能. 後九行半

經明擧善識名重擧十法而令預聞一. 一

如經具明

第二治地住本位門中復分爲五段. 一爾時

善財已下正念觀十法. 二南行至海門國. 三

至海雲比丘頂禮其足. 四正申所心. 五海雲

比丘稱歎善財示所觀法. 如海門國者. 明觀

光死海爲. 廣大佛海. 海雲比丘者. 因所觀法

立名. 其心如海. 以法潤生如雲. 又性戒如海

不宿死屍. 一切生滅死屍至於根本智海. 皆

爲智海無生滅故. 五海雲比丘稱歎善財與

所觀之法者. 所謂觀察大海. 云我住此海門

國十有二年者. 明不離十二緣生生死海故.

如是十二有支. 一切凡夫無明所覆常處其

中. 權敎菩薩及以二乘. 皆厭而捨之. 一乘菩

薩以此無明十二有支. 以爲如來一切智智

之海. 爲大智海無有生滅. 本來如是凡夫不

了. 慧繫生死無明故. 云我住此海門國十有.

二年. 經云常以大海爲其境界已下有十種

思惟大海. 意明一切衆生十二緣生生死之

海廣大無量. 無有中邊性相可得. 便爲佛海

思惟大海無量衆寶奇妙莊嚴者. 明觀生死

緣生海. 便成自性淸淨佛之智海. 卽一切智

寶功德莊嚴思惟大海. 積無量水者. 以諸

愛水爲大悲水思惟大海. 水色不同者. 根本

中      欄

智中起無量差別智慈思惟大海. 無量衆生

之所住處者. 以明佛海中有無量衆生之所

住處不覺不知思惟大海. 容受種種大身衆

生者. 明無量菩薩咸處生死海中. 一一身土

咸滿其中. 如影如光不相障蔽思惟大海. 能

受大雲所雨之雨者. 菩薩心海堪受大雲諸

佛法雨思惟大海. 無增無減者. 諸佛智性之

海無有增減. 乃至四種無過廣大深廣. 便見

海中有大蓮華. 忽然出現其上有佛說普眼

經. 意明自觀生死海. 便爲自己如來淸淨智

海. 自佛出興根本智差別智. 究竟不離此生

死海中圓滿故. 十力四無畏一切智智海皆

□生死海廣大業力而成就之. 生死業果盡

一切智智海如是. 成自己如來廣大智海普

賢行海. 不離一切衆生及自己十二有支緣

生行海中. 若離此者別有成佛處所法者. 無

有是處. 從海出蓮華. 其蓮華上所有莊嚴衆

寶. 是達無明及諸有支爲大智海. 以智隨行

功德報生. 因陀羅者. 主也. 尼羅者. 靑色. 此

寶靑色爲衆寶中之主. 爲蓮華莖[&FFFF]#敷布濩

者. 言此蓮華開敷廣大遍布大海. 此明以行

隨智用無染業所成. 百萬阿修羅王執持其

莖者. 百萬隨智用處生死而不沒. 像阿修羅

處大海而□沒半身. 表萬行隨智以智爲主.

明智悲萬行處生死海而□不沒. 一切衆苦

波濤故. 此明根本智差別智大悲萬行一時

同擧. 明前妙[&FFFF]#山得佛境界無相智慧光明

海但得普見諸佛智慧光明境界門. 此治地

住中. 以將無相智慧光明. 照十二有支. 成根

下      欄

本智. 差別智. 大悲萬行齊備. 百萬摩尼寶莊

嚴網彌復其上者. 明以根本智起差別智. 設

敎遍周之所報生. 百萬龍王雨以香水者. 明

以智隨悲行雨戒定慧解脫知見香水浴衆生

心垢. 百萬迦樓羅王銜諸瓔珞及寶繒帶周

□垂下者. 智隨萬行垂大慈悲. 同於生死

引接義也. 百萬羅刹王慈心觀察者. 羅刹

王者卽毘沙門王. 主令此衆也. 此云持國. 在

須彌北面而居. 明守護義. 取其像以表法明

菩薩以大慈悲常居生死海守護衆生. 令一

切衆生慈心相向. 百萬夜叉王恭敬禮拜者.

取之像表離□慢殘害. 夜叉常恭敬. 號之爲

王. 明勝於生死惡害心故. 明主當護持生死

惡害不生自在如王也. 百萬乾□婆王種種

音樂[&FFFF]#歎供養者. 明法樂以樂衆生故. 百萬

天王雨諸天華□香及衣服幢幡蓋等者. 明

廣大饒益皆悉自在. 萬事備周如天王. 已下

例然. 總明□生死海中無量不善. 作無量善

根. 表以十王. 明於生死海達無明十二緣行

一切不善. 成大智大悲善行滿足. 寄喩如王.

擧諸寶莊嚴充滿大海. 義亦如之. 以□一切

不善行. 作一切善行之所報生. 隨智隨悲莊

嚴滿刹. 皆以無爲無性智法印. 普印生死海.

總成福海. 以法身無依住自性淸淨普光明

大平等智印. 印生死海. 總成法界解脫法門.

以差別智印. 印衆生根之所調伏. 而爲說法.

號之爲佛出興也. 普眼遍知諸法緣起. 善知

總別同異本末生起. 號之爲普眼法門. 應當

如是觀生死海. 觀如來海. 觀如來無差別智

經數:一七三九

經名:新華嚴經論卷第三十四

頁數:九五八

上      欄

海. 觀如來差別智海. 觀如來大慈悲海. 乃至

普賢行願海無邊法門海. 總在此一切衆生

十二有支生死海生. 若出此海外. 別有成佛

處所. 無有是處. 當知諸佛及以國土生居此

生住居. 此住無別處也. 從時海雲比丘告善

財言善男子汝已發阿□多羅三□三菩提耶

已下. 至善男子我唯知此普眼法門. 有九十

二行經. 是正入本位法門. 從如諸菩薩已下.

是昇進前位法門. 前妙[&FFFF]#山以止觀門顯諸

佛境界. 智慧光明普見法門. 以成眞諦. 此位

直以智慧觀察世間俗諦十二有支爲佛境

界. 通修大悲普賢願行. 以戒波羅蜜爲主. 餘

九爲伴. 約智三界通觀同治. 約位偏治欲界

惑障. 已下諸位. 但有所見境界. 及如來名號.

總是自心佛果所會之法. 若自心不會對面

無[&FFFF]#見之期. 第三修行住. 一從如諸菩薩摩

訶薩已下至辭退而去. 是此位中推德昇進.

二爾時善財童子已下至我唯知此普速疾供

養諸佛成就衆生無□解脫門. 有八十行經.

明入本位法門. 於前昇進門中. 從如諸菩薩

已下. 至辭退而去有十三行經. 明昇進分. 於

此段中約分四門. 一歎推先德. 二示善知識

住處. 三擧其名號. 四禮敬辭去. 文義如經自

具. 如從此南行六十由旬者. 南行如前所釋.

六十由旬者. 明此位治上二界四禪四空八

禪惑也. 過前位欲界六天業故. 故言六十由

旬. 海岸聚落者. 明超過欲界第六欲天故. 此

位治上二界住禪息念障. 約昇進之德立名.

此位治三界惑盡住無所住. 名爲善住. 此位

中      欄

與第六海幢比丘得無三界業見. 齊有習氣.

未得第六住寂滅定神通自在. 又世間文字

技藝未具. 且得一分出三界[&FFFF]#業. 得一分神

通. 未於世間中出世間. 卽如下海幢比丘是.

三界定亂二業不能拘留也. 第二入當位法

門中. 約分五門. 一念善知識所授之敎. 二次

第南行. 三詣善知識處. 四見善知識恭敬禮

拜. 五正申所心. 見此比丘於虛空中來往經

行者. 明不住上二界息心住念禪. 不住出三

界禪. 不住不出故言來往經行. 十王恭敬供

養. 明攝衆生行遍故. 表十波羅蜜行智自在

故. 如王空中莊嚴. 約法空中起行報生龍王.

表智自在. 震雷明法音普震激電. 明智慧破

惑. 緊那羅王奏衆樂音. 明以法音悅樂一切

衆生故. 摩[&FFFF]#羅是恭敬義. 阿修羅是處生死

海不沒義. 迦樓羅王作童子形□女之所圍

□. 是離慢[&FFFF]#下智悲義. 羅刹王者. 是住生死

海. 大悲守護衆生義. 夜叉王者. 是大智守護

衆生義. 爲能行於虛空速疾故. 如智速疾自

在故. 梵天王恭敬義. 淨居天空中與宮殿

俱. 表智悲自在含育義. 如是皆云不思議數

者. 皆表行周萬有普遍含生故. 此第五正申

所心中請菩薩所修十種佛法. 幷心十種不

捨之法. 具如經文. 時善住比丘告善財言已

下. 是正受其法. 經云. 善男子. 我已成就菩薩

無□解脫門者. 明得法空智慧. 在空中經行.

明不著靜亂. 於染淨二障不能留滯. 名爲無

□解脫. 得解脫已. 若來若去若行若止. 隨順

思惟觀察卽時獲諸智慧光明. 名究竟無□.

下      欄

從此已去卽他心宿命神足等十無障□. 明

以法空觀察三界細習. 淨業現前. 卽得此十

無障□法門. 此明以法空觀照力治三界習

氣. 及出三界習氣已. 自然而得此十無障□

法. 是故歎善財言. 今復發心心問佛法一切

智法自然者. 法明佛出世一切智法用照世

間. 意明以所得法空用治染淨二習. 神通道

力自然顯著. 一切自在皆自然現前. 已下至

我唯知此普速疾供養諸佛成就衆生無□解

脫門. 是都結所入當位法門竟. 已下以明昇

進前位門. 此段以明將方便觀照門佛智自

然智神通道力自至以此不捨方便而成就佛

法. 不捨佛法成菩薩行敎化衆生. 此以忍波

羅蜜爲主. 餘九爲伴. 此三比丘明入十住中

得出三界解脫心. 還以比丘表之. 已下彌伽

是俗人居住市肆. 明處煩□而不亂故. 敎諸

人衆輪字莊嚴法門者. 明修世技文字令圓

滿故. 意明先修出三界解脫方修世法住於

生死故. 約智一位通修諸法. 約位偏修世智.

爲明前三知識已得出三界解脫神通故. 先

修出世方學世間. 自在無業不染著世間故.

又以出世間智學世間智易明了故. 第二昇

進前位中. 從諸菩薩持大悲戒已下. 至辭退

而去. 有九行半經. 約分爲五門. 一歎推先德.

二示善知識所居之國. 三示其居處. 四擧知

識之名. 五辭退而去. 國名達里鼻□者. 其國

在南印土境. 名義未譯. 彌伽此云能伏. 爲出

世智. 已□現前. 世間智已得具足. 眞俗二智

已滿. 能伏邪見異論故. 故名能伏. 亦名爲雲

經數:一七三九

經名:新華嚴經論卷第三十四

頁數:九五九

上      欄

以能有德蔭俗雨法故. 故名爲雲. 城名自在

者. 明出世智已得現前. 於世名言義智自在.

故名自在. 此依主立名也

第一正入當位法門. 從爾時善財童子已下

至妙音陀羅尼光明法門. 有六十七行經. 約

分爲十門. 一正念其所授之法思惟勝進. 二

南行至處推覓彌伽. 三見已致敬禮畢. 四正

申所心. 五彌伽遽自下座五體投地敬初發

心. 六散金銀華無價寶爲座令善財坐上. 七

稱[&FFFF]#善財而能發無上大菩提心爲世所依.

八彌伽面門放光集衆. 九彌伽爲衆說輪字

品莊嚴門. 十彌伽授與善財妙音陀羅尼光

明法門. 自我唯知此妙音陀羅尼已下. 是推

德昇進. 彌伽所以遽自下座五體投地致敬

善財者. 遽者疾也. 明彌伽致敬能發大菩提

心者. 與十方諸佛. 同一體性. 同一智慧. 同一

解脫. 人天所依何得不敬. 以善財先於前三

善知識. 已得出世菩提心. 已得同於十方諸

佛法身根本智. 至彌伽所. 學世間差別言音

名字句義智. 明世間俗智. 敬出世間眞智慧

故. 以明約眞而有世間俗智. 卽眞俗自在故.

故今名自在. 是以彌伽敬彼善財所得諸佛

出世間智慧. 是世間智慧根本故. 是以敬之.

以表俗諦差別智敬眞諦根本智. 以俗智是

根本智中起故. 令後學者貴出世道根本智

故. 以根本智與一切衆生作無明生死之因

果. 善財初覺. 彌伽敬之. 十方一切諸菩薩□

常頂禮初發心. 以貴初覺根本智. 是出三界

智慧相應. 與一切諸佛智慧解脫. 同一體性

中      欄

故. 普賢行海因玆而起. 是故彌伽敬之而禮.

又表無知法慢故. 又此第四生貴住. 明三界

業謝. 名生在佛家. 第四地亦名生在佛家. 與

此住位同知同得 . 同見其法. 依本而安立之.

修學者. 初生後熟. 輪字品莊嚴法門者. 明於

一名字法門於一音聲. 言音無二體. 名字無

二性. 莊嚴種種名字. 以爲助伴. 而爲人天六

道衆生. 說種種法門. 令生歡喜令得解脫. 然

其不離無聲一聲無名一名. 爲隨順衆生世

間言詞故. 說一切世間諸法. 無時. 卽以無名

字爲主. 卽以有一切出世間法爲莊嚴. 若說

無有出世間法時. 卽以有一切世間爲莊嚴.

如是互爲主伴. 互爲莊嚴. 有無緣起皆無自

性. 將用敎化衆生. 隨根開解令得解脫. 衆生

及名字言音皆無自性. 以此名字圓滿淸淨

音聲無所障□. 以一音聲說無量名. 皆以一

音聲. 與無量名無量字作體故. 卽無量名無

量字總是一字故. 以聲性無體故. 無量名字

與一切聲作體故. 卽以名字體. 自無能所分

別性相故. 以衆生自無性故. 以此無聲之聲.

無名之名. 無說之說. 敎化一切無性衆生. 令

其破業至其本地又以無依之智. 無聲之聲.

無名之名. 猶如虛空. 遍一切六道衆生音聲.

同其類音爲其說法. 令其歡喜. 然身心智慧

名字六根. 總無受者說者. 然一字中遍含多

字之義. 互爲主伴. 然亦各不相知無彼無此

故. 是故當知. 一切名字. 皆以有無二字爲緣

起. 若說一切法有字時. 卽一切有法自具無

故. 自相成壞自有自無. 自在說一切法本自

下      欄

無. 卽有法自具. 以有無自相成壞故. 卽無與

有自在從有無體如法緣生無盡名言. 互爲

主佛. 隨世安立更相成壞. 皆一一字中有無

盡義. 猶如帝網影像相入. 若究之本源皆約

緣有各無主宰. 當知名不與聲作聲. 聲不與

名作字. 智慧本無. 猶如虛空. 遍一切處. 等衆

生界. 以智體性隨其類音. 皆令歡喜而得解

脫故. 名妙音陀羅尼光明法門. 此第四生貴

住善知識. 以精進波羅蜜爲體. 餘九爲伴. 若

約智通修五位. 若約位偏修俗智輪字莊嚴

法門. 前三善友明出世智慧. 明三比丘表之.

此彌伽及解脫長者二人. 明處世間解脫故.

還以俗士表之. 餘義如文自具

第二昇進. 前位門中. 從如諸菩薩摩訶薩已

下至辭退而行. 有十四行經. 約分爲四門. 一

推德於先. 二示其善友所在. 三擧善友之名.

四頂禮辭去. 此不推別有國土但南行有一

聚落者. 明同處俗流. 以精進波羅蜜與禪波

羅蜜大體不二故. 所以不別國也. 爲此二友

□是俗流故. 明從眞入俗以和會眞俗無二

門. 世與出世體無有二. 第一正入當位法門

中. 從時善財童子已下. 至善男子我唯於此

如來無□莊嚴解脫門而得入出. 有一百四

十行半經. 於此段中約分十門. 一正念所授

之法思惟勝進. 二漸次遊行十有二年至住

林城. 三推心解脫長者. 四見已致敬正申所

心. 五解脫長者入菩薩三昧. 現其身中十

方各十佛刹土. 答善財所請令其同入. 六解

脫長者從定而起. 又以言說說其定中十佛

經數:一七三九

經名:新華嚴經論卷第三十五

頁數:九六○

上      欄

境界大會道場. 七明解脫長者隨心應念諸

佛現前. 八心念無體見佛如影. 九心無表□

遍至十方而無去來. 十善男子我於此如來

無□莊嚴解脫門而得入出. 是正示三昧之

名及出入自在分. 自此已下是昇進前位. 云

漸次遊行者. 明勝進不住於前法也. 十有二

年者. 如前第二海門國海雲比丘住海門國十

有二年. 明直觀十二緣以爲出世間解脫. 以

表比丘是出世解脫故. 以生死海爲佛體故.

善財來至此住林城漸次遊行十有二年. 爲

明十二緣生法中行於世間. 然以十二緣生

以爲禪體. 以解脫長者是世間俗士. 表處俗

行眞名爲解脫前海雲比丘. 不住生死. 觀十

二緣生. 得出世心. 此解脫長者. 於十二緣生

法中. 處於生死. 不壞緣生. 不著緣生. 故云遊

行十二年. 是不住義故. 是生死涅槃無二義

故. 是生死涅槃無出沒義故. 若約智通治. 以

十波羅蜜爲體. 此約位別治. 以明同別自在.

以此第五禪波羅蜜門. 以法界自體無作禪

中諸有緣生性自離故. 一切心境[&FFFF]#不自是

法界無□解脫禪定林故. 是故城名住林. 一

切心境作而無用. 性自住故. 推心者. 觀察勝

進也. 得見解脫長者者. 明以眞會俗眞俗

自體本性解脫也. 見已五體投地. 眞俗無依

五位同會也. 亦明五蘊十二緣總禪林也. 合

掌者. 眞俗會而不二也. 已上以觀照禪定冥

會. 已下以言更申所心. 已下入三昧十方各

現十佛刹者. 明定體遍周圓滿故. 以十爲

圓數也. 又已下以從定中所見十佛如來及

中      欄

上首菩薩. 是三昧所現自位佛果及行故. 又

已下隨念而見諸佛者. 以自心應眞是佛故.

所念皆是佛境界更無餘也. 明自心是佛諸

念總佛. 餘如文自具. 此是第五具足方便住.

以禪波羅蜜爲體. 餘九爲伴. 若以智境之中.

卽五位通修. 若以約位之中. 偏治眞俗靜亂

二障. 會五蘊十二緣. 爲法界性自禪用而無

作緣生之定. 門以明一切世間心境總皆禪

也. 第二明昇進前位中也

新華嚴經論卷第三十四

新華嚴經論卷第三十五

長者李通玄撰

如諸菩薩摩訶薩已下至辭退而去. 有十六

行經. 約分爲四門. 一明推德於前.  二示善知

識方所及國土. 三擧善知識名號. 四善財敬

戀善友流淚辭去

第一推德於前者. 明解脫長者推德於前位

善知識有十種殊勝. 勸令善財進心加行. 第

二南行. 如前初位已德. 至閻色提畔者. 明此

位正心住. 是得出世間及處世間智慧神通

之極畔故. 故云閻色提畔. 唯得世間出世大

悲心. 未得入俗同纏行圓滿大慈悲心故. 故

以比丘表之. 於世間中出俗相故. 後位卽明

入俗大悲心圓滿. 卽以優婆夷滿願表之. 有

一國土名摩利伽羅者. 此梵本未譯. 有比丘

名海幢者. 明約以德智慧如海能破衆生業

下      欄

惑處. 名之爲幢. 幢者□壞義故

第一正入當位門中. 從爾時善財童子一心

正念已下. 至我唯知此一般若波羅蜜三昧

光明. 此一段經約分爲五門. 一正念前法令

其增長. 二漸次南行至閻色提畔摩利聚落.

三周遍心覓海幢比丘是進心觀照. 四乃見

在經行地側結跏趺坐入于三昧離出入息無

別思覺. 五明入三昧中身分出衆十方敎化.

何故在經行地側結跏趺坐入于三昧表寂用

自在. 以經行地是用三昧是寂. 表依用有寂.

地側者. 表不住寂用之中而任運自在故. 離

出入息. 明稱理而寂稱理而用性自遍周非

同二乘作寂滅證也. 此同十地中第六地也.

以十地行依此十住行樣. 修行至彼同此本

故. 是故第六地菩薩得寂滅定神通現前. 此

是隨空慧寂用門十地大悲寂用. 從第五身

出衆海十方敎化中. 約有二十三種法門. 一

足下出無數百千億長者居士婆羅門衆周遍

十方者. 表足是所行之行還從其中出行故.

爲長者居士婆羅蜜門是世間仁土之行故

二從兩膝出無數百千億刹帝利婆羅門衆皆

悉聰慧者. 以兩膝是起止坐臥卷舒自在之

所由. 膝還出淸淨王種. 表智制生死如王自

在. 刹帝利者. 是王種也. 婆羅門者. 是淨行

也. 表智隨生死自在. 如王無染也. 聰慧智能

明白萬法故. 種種色相者. 從智他現也. 餘皆

是智中之行故. 以義取之. 三從其腰間出等

衆生數無量仙人者. 表腰間是世間行五欲

之境. 表以智幻生同衆生行利衆生事. 自無